次韵子瞻潁州留別二首  其二
作者：蘇轍
朝代：宋

paragraphs: 放舟清淮上，蕩潏洗心胸。
所遇日轉勝，恨我不得同。
江淮忽中斷，陂埭何重重。
紫蟹三寸筐，白鳬五尺童。
赤鯉寒在汕，紅粳滿霜風。
西成百物賤，加餐慰貧窮。
胡爲復相念，未肯安南東。
人生免饑寒，不受外物攻。
不見田野人，四壁編茅蓬。
有食輒自樂，誰知富家翁。